
GALAHAD AND PERCEVAL 

FROM THE "TRISTAN" MS ADD. 5474, FF. 142 c- 164 b 
BRITISH MUSEUM* 

(Sib Thomas Malory's Le Morte Darthur, Books XI and XII) 

I 

IVfe sire tristran 1 qui en la ioieuse garde demouroit toutes uois auoec la 
-L»-«- roine yseut estoit auques apareillies entour la pasque 2 auoit grant 
uolente quil sen alast el roiaume de loenois seiourner tout cel este. & la 
roine si estoit bien acordee. mais puis que tristran entendi que li rois 
enuoioit ses lettres a tous ceus qui de li tenoient terre & leur mandoit 5 
quil tenroit sa court a kamaalot la plus riche que il onques tenist. quant 
tristran ot ces noueles il dit quil ne se mouuera huimais du roiaume de 
logres deuant quil aura ueue ceste court. & pour ce remest il adont & dist 
quil ira sans faille il nel laira en nule maniere quil ne soit de cest acort. 
car il pense bien quil i ara haute cheualerie & grant afaire i porra ueoir 10 
por ce dist tristan quil demoura el roiaume de logres por ueoir ceste feste 
que li rois doit tenir. il demande a ma dame yseut sele uenra a ceste 
court por ceste grande feste a ueoir ou toutes les dames de ualour & 
toutes les damoiseles du roiaume de logres verront. sire fait ele vcstre 
grace iou nirai mie mais vous i porrois bien aler sil vous plaist por ce 15 
que vous estes compains de la taule reonde. dame fait il comment uous 
laisseroie iou si loing de moi. vous reuenrois tost se dieu plaist fait ele. 
dame fait il que uous diroie iou plus. or sachies bien puis que vous ni 
uoles uenir iou nirai pas sire fait ele si ferois se dieu plaist. & vous dirai 
por coi iou uoeil que uous iaillies. or sachies que tant que vous serrois 20 
hors de chaiens iou naurai cose qui me plaise car iou ne porroie viure 
sans vous puis que iou sui hors de cornuaille. & toutes uois me plaist il 
que uous a ceste fois i aillois a kamaalot. & si uous dirai pour coi ie 
uoeil que vous i aillois. 

T ou ai tant oi de ceste court parler as uns & as autres que iou sai 25 
*' uraiement quil ne puet estre que ceste court ne soit sans faille la 
plus rice & la plus haute qui onques fust ueue el roiaume de logres par nul 
roi crestien. bien sai que tuit li cheualier du roiaume de logres iuerront 
quil nen demourra ia vn seul que venir i puise en nule guise. & quant il 
eeront tuit a ceste feste & vos amis qui estes li plus preus de tous & tous 30 
li mieudres cheualiers del monde ne series donc auoec eus que diroient il. 

* [As the Introduction to this text presupposes the existence of an article by Dr. Sommer, 
" The Queste of the Holy Grail," which will appear in a forthcoming number of Romania, it 
has been deemed better to let the introduction follow, rather than precede, the text.— Kds.] 

1 Rarely written in extenso in this MS and then always " Tristran." 

2 ? omitted here, " & " or " si." 

2 H. OSKAE SOMMER 

il vous tenroient a maluais & diroient [col. d] tout plainement que uous 
series recreus de bien faire por lamor yseut la roine de cornuaille il 
diroient que uous aries abaisse toute droiture & pour moi vous en series 
a hontes. & ie deshonoree de lautre part. il diroient tuit mal de moi & de 

5 vous honte. or gardes sil est boin que nous eschieuon cest blasme. ma 
dame fait tristran. gre & graces uous en rent de ce que vous me faites 
connoistre lounor de moi mies que iou ne le connissoie. or connois iou 
certainement que vous mames & baes a lounor de moi por ceste parole 
que uous maues orendroit dite irai iou sans faille a la cort car bien sai 

10 se iou nestoie celui iour a la cort le roi artu quant tuit li autre i seront 
assamble quil diroient de moi uilounie & de uous le diroient il ausi & 
pour abaissier cest blasme irai iou iusques la & reuenrai tost a vous sil 
vous plaist & adieu ausi. iou uoeil bien que vous sachies que puis que 
iou me serai partis de vous iou ne porrai bien auoir ne ioie por nule 

15 auenture del monde deuant que ie soie a uous reuenus. 

Sire fait ele iou quit bien que vous poes desoremais bien mouuoir sil 
vous plaist. car vous saues bien quil en est tans. & il dist quil 
mouera uenredi ou samedi. ne mencaut mais que iou soie a kamaalot le 
iour de la feste. sire fait ele il mest auis que se vous tant atendes que 

20 vous ni porrois atans uenir iusques la a .iiii. boines iournees ce dient cil de 
cest pais. dame dist or ne uous esmaies que iou demourai iusques atant 
que iou vous di & si verrai mout bien atans a celui ior car iou nirai mie 
armes fors despee & de glaue seulement ne ne menrai nul escuier auoec 
moi. iou uoeil uenir entreus si soudainement quil en soient tuit meru- 

25 eilliet & esbahi. iou uoeil venir a cele feste com cheualiers auentureus. 
sire fait ele or oi iou merueilles ia saues uous certainement quil a el 
roiame de logres maint cheualier qui vous sont mortel anemi que sil 
auenoit par auenture quil uous trouuaissent desarme il vous feroient tost 
anui sil pooient. 

30 T^vame fait il ce ne puet estre que iou soie de tous ames. car maint 
-*-^ cheualier ai outre darmes puis que iou vinc el roiaume de logres 
qui encore me portent haine ne ne sui mie li plus boins cheualiers del 
monde ne li plus ames. mais bien sachies dame que iou uoeil aler en tel 
guise com ie vous di & bien sachies que ie [fol. 143, col. a] nen porterai 

35 nule arme fors que mespee seulement ne naies doute que de ceste uoie 
ne me puet uenir se bien non ne li cuers nel me dit pas. sire fait ele diex 
le uoeille 

Atant finent leur parlement. tristran demeure tant com li plot auoec 
sa dame. & quant il uoit quil ni puet plus demourer & que ceuau- 
40 chier lesteut hastieuement sil uieut uenir a la feste. il prent de sa dame 
congiet & monte & sen part de la ioieuse garde & commenche aceuauchier 
tous seul sans nule compaignie. & il estoit si bien montes qua ceii tans 
ne peust on mie trouer .i. meillour cheual en tout le monde & la ou il 

GrALAHAD AND PeRCEVAL 3 

ceuauchoit ensi sans compaignie li auint adonc vne auenture mout 
merueilleuse quil encontra en mi vne lande palamedes tout apareillie de 
ses armes. quant palamedes uoit tristran lomme el monde quil het plus 
morteument il li uait maintenant a iencontre au ferir des esperons il li 
est auis qua cestui point puet il tristran occirre sil le vieult faire. car 5 
tristan est tous desarmes fors descu & de glaiue & despee. tant seule- 
ment. il naura ia encontre lui duree sil se vieut abandoner a lui metre a 
mort quant tristran uoit palamedes qui ensi li vient a lencontre si 
abandoneement tout maintenant li ciet au cuer que cou est palamedes 
sans faille & palamedes li crie auques de loing. certes tristran vous estes 10 
mors quant vous de mes mains escaperes iamais ne ferrois coup de lance. 
or vous ai iou troue apoint 

Quant tristran ot ceste nouele il sareste tout maintenant & set bien que 
cou est palamedes li plus fors cheualiers del monde & li plus grans 
anemis quil ait. diex fait il que ferai iou en contre lui que iou nai armes. 15 
se iou me desfent ma desfense ne uaura riens. ce sai iou bien car trop 
est preus palamedes. palamedes auant quil uenist a tristran auoit abatu 
.i. cheualier & naure trop durement. encore gisoit illeuc li cheualiers. 
tristran ce dist palamedes tuies hounis tes daarrains iors est venus. 
palamedes ce dist tristran. bien saches que de ce nai iou nule paour. iou 20 
nai garde de toi. si mait diex por ce que tu i es armes me quides tu espoenter 
si de legier. iou sui tristran qui hui cest iour uous honirai & plus vilaine- 
ment que cheualiers ne fu onques honis. car tout soies tu armes & iou 
desarmes si ne porras tu durer encontre moi. iou te conquerrai a honor de 
moi & tu morras a honte. huimais te gardes bien de moi que tu [fol. 143, 25 
col. b] wideras les arcons se iou onques puis. quant il a dite ceste parole 
il ni fist autre demourance ains laisse courre a palamedes si tost comme 
il puet du cheual traire si le fiert si durement quil fait son glaiue uoler 
enpieches. mais de la sele nel remue mie. car de grant force estoit 
Palamedes & trop ceuauchoit bien. il ne se remuet enuers tristran. ne ne 30 
fait onques nul samblant quil se uoeille remuer. quant tristran uoit 
palamedes & il uoit le samblant quil uait faisant & uoit quil ne se remue 
il quide quil fust tous esbahis. por ce li dist adont palamedes. comment 
teva ies tu mors. tes ore si faillis li cuers que uers moi ne toses des- 
fendre. 35 

T>alamedes respont adont ensouriant tristran or uoi iou bien que tu 
-■- afoletis tous les iours. plus ies faus que tu ne fus awan & plus le 
seras. palamedes ce dist tristran se iou sui fols iou puis dire de toi que tu 
ies plus maluais asses & pius couars & plus fols que tu ne soloies estre 
tu ne toses de moi desfendre ce uoi iou bien apertement. tristran ce dist 40 
palamedes quides tu se diex te saut que iou te lais a asaillir pour paour 
que iou aie de toi bien saces tu deuoir que non fais. bien ses tu de quel 
renomee iou ai este iusques chi & de ceus qui me counoissent ai iou renon 

4 H. OSKAH SoMMER 

& se iou por poi de cose perdoie ce que iou ai conqueste maluaisement 
feroie adonc le mien afaire. or me di se diex te saut verite de ce que ie te 
demanderai. volentiers certes ce dist tristran. se ce est chose que iou 
doiue dire. se tu ce dist palamedes fuisses armes ausi com iou sui & tu 
5 trouaisses .i. tien anemi desarme & desgarni se diex te doinst boine 
auenture lasaudroies tu ou tu len lairoies aler.or me di que tu endeueroies 
f aire si tu baoies a honor. 

T)alamedes ce dist tristran or uoi iou bien a coi tu bees & quant tu me 
-*- demandes que iou feroie en tel auenture dun mien anemi iou le te 

10 dirai maintenant. saches tu que iou len lairoie aler que ia autre fait nen 
feroie. car iou verroie bien apertement que iou ne porroie plus grant 
couardise faire ne plus grant maluaistie que dassaillir men anemi mortel 
a i cel point que iou fuisse armes & il desarmes & sil tasaloit fait pala- 
medes quen feroies tu. ie men partiroie de lui fait tristran se iou pooie que 

15 alui ne meteroie iou plus main se ce nestoit seulement [col. c] pour mon 
cors desfendre. tristran ce dist palamedes iou tai fait iugier por moi tu 
meesmes gardes monor tu as parle a cestui point comme loiaus cheualiers 
& sages & enseignies. mais ce doi iou faire de toi qui es mon anemi & 
saches que tout ensi le ferai iou ne autrement ne le pensoie iou afaire. 

20 tout leusses tu autrement dit tristran or saces tu bien que iou ne uoeil 
mie perdre lonor que iou ai conquise por toi honir de ta mort ne me 
verroit mie si grant preu ' quil peust abatre la honte que iou conquesteroie 
a cestui point. & por ce di iou que iou men uoeil a tant soufrir de uengier 
moi de la haine que iou ai a toi. vue autre foiz par auenture te trouuerai 

25 en meilleur point. que cesti nest. se ta as ta lance brisie sour moi iou 
men souferrai a ceste fois. cariou uengerai bien cesti courous. or ten pues 
aler quitement mais se auenture taporte vne autre fois entre mes mains & 
tu soies armes saches a donc seroit cou fait que moi ou toi morions 

Quant tristran entent la frankise que palamedes li fait il le tient a trop 
grant merueille. il ne peust mie deuant croire quil le feist ensi. car 
ce sauoit il bien por uoir que palamedes le haoit morteument. & quant il 
le trouua a cest point si durement a mesure. il le tient a trop grant 
merueille. tristran ce dist palamedes or saches que iou nel f ais mie por toi 
ne por grant bien que iou te uoeille. ains le fais por monor garder que ie 

35 ne me vauroie mie honir por toi ne por autrui que iou peusse. mais or me 
die se diex te saut ou uas tu ore en cest point si seus sans compaignie & 
desarmes. certes ce dist tristran iou menuois a kamaalot. car si comme iou 
croi isont assanle tout li meillor cheualier del monde qui crestien sont or 
mi conuient estre demain pour cou que tuit li cheualier de la table 

40 reonde isont. & pour cou que iou auoie trop avenir. ne uenir ni peusse 
pas apoint puis que iou alaisse armes. por ce iuois iou ensi desarmes 
comme tu uois pour estre acele haute feste. 

iMS "peu." 

Certes ce dist palamedes chil ceuaus sour cui tu sies me samble trop 
traueillies ce mest auis. mais iou te di que tu feras. chis ceuax sour 
cui iou sui est par le mien ensiant tous li mieudres & li plus fors qui 
soit el roiaume de logres & li rois artus lauoit mout chier & lamoit sor 
tous autres cheuaus. car iou le conquis cest an [col. d\ a son cors 5 
meesmes. & sachies que iou me combati alui plus pour le couuoitise du 
cheual auoir que pour autre cose que te diroie iou tant ai cest ceual 
esprouue & counois son grant pooir que iou sai uraiement se nus te doit 
porter a kamaalot uistement cist ti portera sans doute. de che me croi por 
ce uoeil iou que nous descendons andui & sil te plaist tu prenderas mon 10 
ceual & iou le tien. tu feras miex del mien que del tien. quant tristran ot 
ceste parole & il uoit la cortoisie que palamedes li fait. il endeuient tous 
esbahis il regarde palamedes & son ceual & puis le suen & tant quil vise 
bien ason avis que palamedes li dist uoir. palamedes ce dist tristran tu me 
fais tout merueillier des paroles que tu me dis. il mest auis que iou ne 15 
peusse estre si courtois uers toi que tu ies uers moi. tristran ce dist pala- 
medes. se tu ne pues estre courtois damages est & hontes a toi car il nest 
nus hom el monde estrais de si haut lignage pour coi dedens soi fust 
herbergie si haute cheualerie comme il a dedens toi que toute franchise 
& toute courtoisie ne deust estre en lui & quant tu ies teus cheualiers 20 
comme iou sai & tu nies plus courtois que autres ta prouece est poure & 
nue & eslongie de tous biens ne ne porroies bien desirier. certes se toute 
courtoisie fust ore morte & perdue le deusses tu faire reuenir par la haute 
cheualerie qui est en toi. or ten va atant & te souuiegne des ore mais 
des paroles que iou tai dites. 25 

Quant il sont andui descendu tristran qui tous est esbahis de cou quil 
uoit & ot que palamedes remue son harnois de sour son cheual. & 
le met sour celui de palamedes. & quant il est apareillies de monter. il dist a 
palamedes. palamedes se diex me saut or saches bien que iou te uoloie 
grant mal na pas encore granment de tans. mais tant ai ueu a cestui point so 
de tes oeures & de ton fait que tu me fais tout le mautalent oublier que iou 
aiuoie a toi. ensi comme iou porroie mon ami merciier dune bonte te 
merchi iou. & me part a tant de toi a court uois a ceste grande feste que 
li rois artus doit tenir. tuit li cheualier du monde iuerront che ma on 
conte por ce uois iou la por regarder & pour ueoir les merueilles qui la 35 
seront. car iou croi bien que sans merueilles ne sera mie ceste court. 
tristran ce dist palamedes. quant nos soumes au departir itant fai por ma 
proiere quant le [fol. 144, col. a] roi artu uerras salue le trop de ma part 
& bien li di que se iou ne fuisse trop a besoignies de grant afaire iou ne 
laissaisse en nule maniere que iou a ceste feste ne uenisse. mais iou sui 40 
tant en besoingnies de grant afaire que iou ne puis aler iusques la. & de 
sour tous les cheualiers qui la vienent me salue mon seignour lancelot 
du lac le meilleur cheualier & le plus courtois & le plus sage & le plus 

debonaire & le miex parlant que iou sache orendroit en trestout le 
monde. & li di que palamedes est tous siens en toutes iceles manieres quil 
sauroit commander & mon seignor Gaheriet le neueu au roi artu & frere 
mon seignour Gauaines noublies mie que uous ne me salues trop. cil est 

5 si preudom comme tu ses poi en a de meillours el monde. onques en 
cheualier errant ne trouuai meillour conpaignon. que iou ai troue ades 
en lui. preudom est cortois & sages destrange maniere & hardis bien le 
sachies & pour cou le me saluerois uous & li dirois que ou que palamedes 
soit il est tos siens bien le sache. 

10 /^kuant il ot ensi parle il se departent atant palamedes sen uait dautre 
^q& part & tristran sen uait le grant chemin ausi con se foudres le cacast. 
onques celui iour ne cesse de poindre ne desperouner. que uous diroie 
iou tant ceuauce en tel maniere au plus hastieuement quil puet quil 
onques ne reposa de iour ne de nuit & ceuauche tant de iournee en 

15 iournee quil vint mout pres de la cite de kamaalot. mais atant laisse ore 
li contes a parler de mon signour tristran & retourne sour vne autre 
matiere. ' 

TT^n ceste partie dist li contes que il auint que tous li mieudres cheua- 
-*-^ liers li plus sages [fol. 144, col. 6] & li plus courtois de tous autres 

20 cheualiers cest mesire lancelot du lac vint par auenture sour le pont de 
corbenic il le passa maintenant & quant il vint en la maistre rue si com- 
menchierent li vn & li autre a crier a lancelot. sire cheualiers la chartre 
uous atent & il dist basset que sil entre en la chartre ce nest mie la pre- 
miere fois. lors ceuauche toutesuois tant quil est uenus a la maistre tour 

25 si la prise mont lancelot. car cest la plus biele de son grant quil onques 
mais ueist. & il escoute & ot crier vne damoisele asses pres de lui il 
point cele part & uoit que cest la damoisele que me sire Gauaine uaut ieter 
hors de la cuue. mais il ne pot.& cele damoisele commencha a crier. ha~ 
diex qui me getera de chi. quant ele uoit lancelot. si li dist ha" sire 

30 cheualiers ietes moi de ceste cuue ou il a euwe qui toute mart. & lance- 
lot uint a la cuue & prent la damoisele par les mains & len trait fors. 
quant ele se vit deliure si li chiet as pies & li baise le iambe & li dist. 
sirc beneoite soit leure que uous fustes nes vous maues ietee de la plus 
grant dolour. ou nule feme fust onques mais. 

35 HPout maintenant commencha la sale a enplir de dames & de cheualiers. 
-*- si sasamblent tout cil du castiel pour ueoir la merueille. il uestent 
la damoisele & le metent en vne cambre & puis le mainent en vne capiele 
pour rendre graces a nostre seignour ihesu crist. puis mainent lancelot en 
vu chimentiere qui deiouste la capiele estoit & li moustrent vne tombe 

40 mont biele & mout rice & auoit sus lettres escrites qui disoient. ia ceste 
tombe ne sera leuee deuant chou que li lyupars dont li grans lyons isust 
i metra la main. mais chil la leuera legierement & sera engenrres li 

1 Miniature no. 13. " Ensi comme lancelot trait vne damoisele hors dune cuue. " 

grans lions en la biele fille au roi de la terre foraine. quant lancelot a les 
lettres leues il nentent mie bien que eles voelent dire & cil qui entour lui 
sont li dient bien. sire nous quidons bien que che soies uous dont ces 
lettres Tpaxolent car nous sauons bien par la damoisele que uous aues de- 
liuree que uous estes li mieudres cheualier del monde & seignor fait 5 
lancelot que uoles uous que iou face iou sui tous pres que iou face uos 
uolentes. nous uolons font il que uous leues ceste tombe & uses quil (y a 
dessoubs) & il met la main al plus gros chief & la lieue mout legiere- 
ment 

X ors vit laiens le plus hideus serpent & le plus felon le plus cruel 10 
-■-' dont il eust onques oi ' [col. c\ parler. & quant il uoit lancelot. il li 
iete fu & flambe si ardant quil li brulle tout son hauberch & ses armes si 
se lance hors de la fosse & commence a ieter fu & flambe parmi le chi- 
mentiere si durement que li arbrissiel qui el chimentiere estoient com- 
mencierent a ardoir pour lardour del fu. & chil qui laiens estoient 15 
monterent as fenestres de la tor pour ueoir comment il en sera. lors 
ietent a lancelot son escu & son glaiue & il le prent & lors met son escu 
deuant son uis. & se met maintenant deuant le serpent comme cil qui ne 
doute auenture qui li puist auenir. 

T i serpens li commence aieter fu enuenime qui li art son escu par 20 
-*-' defors. & lancelot le fiert si de son glaiue parmi le cors quil li enbat 
parmi le cors & fier & fust & cil commenche abatre la terre de ses eles 
comme chil qui naures estoit amort. & lancelot met main a lespee & li 
done itel coup que il en fait la teste uoler. lors virrent chil auant qui ia 
estoient arme pour lui aidier. & quant il uoient quil est ochis cascuns 25 
encommenche afaire mout grant ioie & en commencent tout maintenant 
les clokes a souner. lors commencent auenir cheualier & dames & damoi- 
seles tant que cou nest se merueille non. il li dient tout maintenant que 
bien soit il uenus si len mainent el maistre palais si le desarment. atant 
uirrent issir dune chambre .i. cheualier & od lui grant compaignie de 30 
cheualiers & cestoit .i. des plus loiaus homes que lancelot eust mais ueu 
puis que il parti de camaalot & moult bien sambloit gentiex hom. & 
quant cil qui laiens estoient le uoient si se drecent encontre lui. & dient 
ueeschi le roi. lors se dreca lancelot encontre lui si li dist tout maintenant 
que bien soit il uenus. & cil li rent son salu & li iete les bras au col si li 35 
dist sire mout uous desirroie aueoir. or vous auons tant desire dieu 
merchi que nous vous auons. & nous en auons moult grant mestier. car 
longement a este nostre pais gastes & desiers & ont li preudome perdus 
lor gaaignages si iert bien drois des ore mais que lor pertes lor soient 
restorees & lor bien dont il ont este grant pieche 2 soufraiteus 40 

1 The bottom of fol. 144 recto, col. b, beiog almost effaced by time and wear, the portion 
set in italics is mostly guesswork. 
2MS"piecha. " 

T ors sasient li .i. de les lautre & demanda li uns a lautre de son estre 
•*-' & tant que li rois li demanda comment il auoit non. & il dist lance- 
lot du lac. or me dites fait il. li preudom qui mourut de doeuil que on 
apiela le roi ban ne fu il uostre peres. oil fait lancelot. dont sui iou tous 
5 seurs fait li preudom que [col. d] par vous ou par ce que de uous istera 
sera cis pais deliures des auentures qui iauienent iour & nuit. 
T ors vint auant vne dame de moult grant eage si apiela le roi si li dist 
-*-' maintenant. sire iou uoeil parler a uous. li rois se part tout main- 
tenant de lancelot & commanda a ses cheualiers quil li fachent com- 

10 paignie. & il dient que si feront il mout uolentiers. lors sen uait li rois en 
vne chambre auoec la dame. & quant il fu assis si li dist la uielle. sire que 
porrons nous faire de cest cheualier que diex nous a chi amene. iou ne 
sai fait li rois que ien doiue faire fors quil auera ma fille afaire sa vo- 
lente. enondieu f ait la vielle iou sai bien quil ne la prendra mie quant on 

15 li offerra. car il aime tant la roine genieure que il ne uauroit en nule 
maniere autre auoir. & pour cou couuient il que iou le face si sagement 
que il ne sen apercoiue. ore en esploities fait li rois con vous uolres. mais 
il couuient que ce soit tost or ne vous en entremetes onques fait la roine 
car ie enuerrai mout bien achief. lors entra li rois maintenant el palais si 

20 sen vint seoir iouste lancelot por lui faire compaignie si parolent li vns 
al autre & sentracointent au plus bielement que il porent. 
T ors demande lancelot au roi comment il auoit non. & il dist quil auoit 
-*-^ non pelles de la tere foraine si com il parloient ensi si se regarde 
lancelot. & vit laiens entrer parmi vne fenestre le coulon que me sire 

25 Gauaine auoit ueu autre fois si portoit en son bec .i. encensier dor mont 
riche. & si tost comme il fu laiens entres si fu tous li palais raemplis de 
toutes boines odours du monde. lors se taisent par laiens quil ni ot celui 
qui desist mot ains se ienoillent quant il uoient le coulon uenir. lors 
entra en vne cambre. & maintenant saiilent .ii. seriant ' qui metent les 

so tables par les dois si sasieent li un & li autre sauf cheque nus ne deist 

mot ne nus ni parloit de cesti cose si sen esmerueille mont lancelot. si 

fait autel comme li autre & sasiet deuant le roi & uoit quil sont tout 

en proieres & en orisons. 

\ pres che ne demora gaires quil virrent dune cambre issir la damoisele 

35 -£*- qui me sire Gauaine auoit tant esgardee. si fu si biele & si auenant 
que lancelot dist quil onques mais si biele ne uit se che ne fu la roine 
genieure. & dist que uoirement li disoit uoir cele qui laiens lauoit amene. 
il regarda .i. uaisiel que la damoisele tenoit entre ses mains qui estoit li 
plus rices qui onques mais fust ueus par home mortel a son ensient. & 

40 fais estoit en samblance de [fol. 145, col. a] galice. & si li est auis que 
che soit sainte cose & digne. lors commenca les mains atendre contre lui 
& aplourer piteusement. si com la damoisele passoit parmi les dois cas- 
cuns saienoille deuant le saint uaissiel. & maintenant furent les tables 

raemplies de tous les biaus mangiers que on peust deuiser & li palais 
enpli maintenant de si boines odours que il sambloit que toutes les 
espesses du monde ifuiissent espandues. 

Quant la damoisele fu alee par les dois si sen torne tout maintenant 
en la chambre dont ele estoit issue. & quant ele sen fu alee li rois 5 
pelles dist a lancelot. si mait diex iou auoie moult grant paor que la 
grace de dieu ne fausist endroit uous si comme ele fist auant ier a mon 
seignour Gauain quant il fu chaiens. biaus sire fait lancelot. il nest mie 
mestiers que nostre sire soit tous iors courechies a ses pecheors. quant il 
orent mangiet tout par loisir il osterent les napes. & li rois demand a 1 lance- 10 
lot quil li sambloit du rice uaisiel que la damoisele aporta & de la 
damoisele. il me semble que si bele damoisele ne ui iou onques mais. 
mais de dame ne di ie mie. 

Quant li rois oi ceste parole il dist maintenant a soi meesme que cestoit 
uoirs que ou li auoit dit. lors uint a brisane le maistresse sa fille celui 15 
qui deuant lot aparle de lancelot. si li dist ce que lancelot li ot dit 2 de sa 
fille. sire fait ele ie le disoie bien. ore arestes chi vn poi & iou irai a lui 
parler. & cele vint a lancelot. & li commence maintenant a demander 
nouuieles du roi & il dist tout maintenant quil nen set nules & ele dist 
que du roi ne sauoit ele nules noueles. de la roine fait ele ne di iou mie. 
car il na gaires que iou la vi moult lie & moultioieuse & il tresaut tout 20 
maintenant & li demande ou ele la vit. sire fait ele chi pres a .ii. lieues 
ou ele girra anuit. dame fait il vous me gabes. simait diex fait ele que non 
fai. & pur cou uous mencrees miex uenes auoec moi ie le uous mousterrai. 
certes dame fait il uolentiers. 

T ors enuoia querre ses armes & cele uint entrementes au roi qui laten- 25 
-*-^ doit en sa chambre & li demanda comment il auoit esploitiet. 
faites tost fait ele uo fille monter & lenuoies au plus procain castiel que 
vous aues de chi. puis le faites couchier el plus rice lit que on li porroit 
faire. & ie li ferai entendant que chou est la roine genieure. & ie li donrai 
encore .i. itel boire que iou ne dout mieque il ne face ma uolente puis que 30 
il li sera montes el ceruel ensi poera auenir che que nous uolons. li rois 
la fist monter puis li bailla .xv. cheualiers qui li feront com [col. 6]paignie 
iusquel castiel de la quasse. & quant il ivirrent si estoit ia la nuit oscure. 
cil qui la damoisele auoient amenee fisent faire .i. lit. & la fisent couchier 
au plus richement quil porent. & lancelot a prises ses armes & monta 35 
sour son cheual & se part de corbenic & ilaissa celi qui li auoit amene 
si cheuaucent tant entre lui & brisane quil virrent au castel de la quasse. 
quant il i furent uenu il estoit mout tart ne la lune nestoit mie encore 
leuee. & brisane len maine en .i. castiel qui estoit mout biaus. quant il fu 
descendus il entra en vne chambre ou li cheualier estoient. & quant il le 40 
uoient uenir il se lieuent encontre lui & li dient que bien soit il uenus si 

le desarment laiens amout grant ioie & a mout grant clarte. car bien 
iauoit iusca .xx. chiergres alumes. & brisane si a avne pucele dit ce que 
ele uoloit faire & li ot baillie les puisons & li dist. quant tu orras que iou 
demanderai aboiure sien aporte a lancelot plaine demie coupe ne nule 
5 autre ne li doine tant comme il en voille boiure & ele dist que si fera ele 
mout uolentiers. 

Quant lancelot fu desarmes il ot talent de boiure a che quil ot eu 
chaut au uenir si demanda maintenant ou estoit sa dame la roine. 
sire en cele chambre ou ele est ia endormie au mien ensiant. & il de- 

10 mande le vin & le damoisele a qui on le commanda li aporte le boire tel 
que nus ne uit meillour & auoit coulour de vin. la coupe estoit bien grande 
si fu ele pres que plaine. il auoit grant talent de boiure & la damoisele li 
dist beues car ia ne vous fera se bien non. & si quit que onques mais itel 
ne beustes. il la boit maintenant tout 'hors & troeue la poison douce & 

15 amoureuse si en demande encore autant & cele len aporta & il la boit 
toute. lors est plus enuoisies que deuant si demande nouuieles de sa 
dame la roine. & cele lesgarde & uoit quil est ia tous mues. car il ne set 
mie comment il li est ne comment il vint en la maison ains quide que il 
soit en la cite de camaaloth si li est auis uraiement quil parauta sa dame 

20 la roine qui toudis estoit auoec lui puis que la dame de maloant fu 
morte. & quant ele le uoit si asote que il porra legierement estre deceus 
si li dist. sire ma dame la roine puet ia estre endormie que demores uous 
tant que vous nales parler alui. 
T\ame fait il pour chou quele ne me mande mie ni uoeil iou mie aler 

25 -"-^ mais se ele me [col. c] mandoit iou iroie a lui. enon dieu fait ele 
uous en ires alui sil uous plaist car uous en orres par tans nouuieles. lors 
entra en la chambre & fait samblant quele aut parler a la roine. puis 
vint a lancelot & li dist. sire ma dame vous atent & uous mande que 
uous viegnies parler a li. & il se fait maintenant descauchier puis entra 

30 en la chambre en chemise & en braies si uint au lit & se coucha auoec la 
damoisele. & cele qui ne desiroit autant rien comme lui a auoir de cui 
terriene cheualerie est enluminee le recoit lie & ioieuse & li fist autel 
feste con la roine li faisoit. 
TT^nsi sont mis ensamble li mieudres cheualiers & li plus biax qui 

35 -" adont fust auoec la plus biele damoisele qui adont fust si se desirent 
par diuerses entensions. ele ne le fait mie tant seulement pour la biaute 
de lui ne pour luxure ains le fait ele & si ami pour le fruit recheuoir 
dont tous li biens deuoit uenir el pais que par le coup de lespee as 
estranges renges auoit este ferus si en auoit este gastes. & essillies. si con 

40 li contes du saint graal deuise. & cil la desiroit en autre maniere pour sa 
biaute nel couuoitoit il mie. mais il quidoit que che fust sa dame la roine. 
& par che fu il si escaufes quil la counut ausi con adans nos premiers 
peres fist euain sa moillier mais ne mie en tel maniere. car adans connut 

sa feme loiaument & par le commandement de nostre seignour. & cist 
counut ceste en peciet & en adultere contre sainte eglise & ne pourquant 
chil en qui toute bontes & toute pities habite & qui ne iuge mie son droit 
selonc les mesfais as peceours ne selonc les mesfais & le peril aceuls du 
pais comme cil qui ne uoloit mie quil finissent tous iours en peril ne en 5 
escil. si lor dona tel fruit a engenrer & a conceuoir par le flour de uirgi- 
nite qui illeuc fu corrumpue & uiolee fu illeuc conceue vne autre fleurs 
de qui bien & de qui doucour maintes teres furent peries & rasasiies. car 
si com lestoire del saint graal uous raconte de ceste flor perdue fu restores 
Galaad li uirgenes cil qui les auentures du saint graal mist afin & sasist 10 
el siege perilleus de la table reonde v onques cheualiers ne sasist qui ne 
mourust & tout ausi comme li nons de galaad deuoit estre perdus en 
lancelot. par escaufement de luxure tout ensi fu recouures en cestui par 
abstinence de char car il fu uirgenes en volente & en oeures iusca [col. d~\ 
la mort si con li estoires le deuise. 15 

TT^nsi fu recouuree fleur par fleur. car en sa naisance fu flors de pucelage 
-*- i estrainte & mal mise il fu flours de cheualerie & de perte restoree 
par le communal assentement & se uirginites en fu empirie bien en fu li 
mesfais amendes en sa vie por sa virginite que il rendi sa vie & entiere a 
son sauueour quanti 1 trespassa de cest sieucle. & por les biens que il fist 20 
en sa vie fu li pechies & li conceuemens estains. si se taist ore li contes 
de lui. & retourne a parler de lancelot qui se iut od la damoisele toute 
nuit. si li toli le non a coi ele ne pot onques puis recouurer. car son lapie- 
loit au soir pucele a lendemain lapiela on damoisele. 

Or dist li contes que quant lancelot uit que li iours aparut il 25 
sesueilla mais point ne uit entour lui de clarte car toutes les 
fenestres de laiens estoient estoupees si que solaus ni pot 
entrer ne poi ne grant. lors sesmerueilla mout durement ou 
il estoit. il tasta entor lui & tasta la damoisele & li demande dont ele 
estoit & il estoit ia remis en son memoire la forche des puisons iert ia 30 
faillie des icele heure quil ot coneue la damoisele carneument. & ele li dist 
tout maintenant. sire iou sui une damoisele qui sui fille au roi de la terre 
foraine. quant il entent ceste parole il se pourpense comment il auoit 
este decheus si en est tant dolant que il quide bien issir du sens. lors saut 
du lit tant courechies que nus plus. si viest sa chemise & ses braies 35 
puis se cauche. & quant il fu tous apareillies & armes il vint en la 
chambre ou il auoit ieu & oeure les fenestres. & quant il uoit cheli par * 
qui il auoit este decheus il en est tans courechies que il quide bien 
mourir sans confession. lors pense quil sen vengera sans plus atendre. il 
trait maintenant lespee du fuerre & vint uers la damoisele mout iries & 40 
li dist. damoisele uous maues mort si conuient que uous moures autresi. 
car iou ne uoeil que vous iamais decheues home si com vous maues decheu. 

T ors dreche lancelot lespee contremont & ele qui grant paour ot de 
-"-^ mourir li commence a crier merci a iointes mains. & dist ha~ frans 
cheualiers pour dieu ne mochies mie pour icele pitie que diex ot de la 
uirgene marie & lors saresta maintenant tous trespenses si la uit la plus 

5 biele quil ' eust onques mais ueue. lors se pense sil locirra ou sil le laira 
viure & cele li crie toutesuois merchi & sestoit mise toute nue deuant lui 
a ienous & il esgarde sa [fol. 146, col. a] biaute & son uis si la uit tant 
biele quil en fu tous esbahis. lors met sespee el fuerre & li dist tout 
maintenant. damoisele iou men irai si uencus & si recreans comme chil 

10 qui ne sose de uous uengier car iou seroie trop desloiaus se iou si grant 
biaute destruisoie comme il a en vous. si uous pri que vous me pardones 
chou que iou ai traite mespee sour uous. car ire & mautalens le me fist 
faire. sire fait ele uolentiers par si que vous me pardounes uo mautalent 
& il li otroie tout maintenant puis que a faire li conuient ensi pardoune 

15 li uns alautre son mautalent & sentrebaisent puis se commandent a dieu. 

Quant il vint aual il trocue son cheual tout ensele si lauoit f ait brisane 
apareillier pour ce que il le trouast tout prest quant il reuenroit 
aual. car ele sauoit bien quil ne remanroit mie laiens. ains senpartiroit si 
tost comme il saperceuroit de la deceuanche. quant il fu montes il prent 

20 son escu & son glaiue quil trouua a vn arbre apoiet si senua dolans & 
courechies. il entra en son chemin mout pensis. & li rois pelles se fu 
matin leues & fu uenus au castiel de la quasse pour ueoir sa fille. car ou 
li auoit bien dit comment lancelot sen estoit ales. quant il uint la il la 
trouua moult durement malade pour la paour que lancelot li auoit faite 

25 si conta a son pere comment il li estoit auenu quant li rois sot lestre de 
lui & de lanchelot il le fist garder moult soigneusement & plus la fist 
honorer que deuant. si ne demora mie granment que il sot bien que ele 
estoit enchainte par uisitiens 2 qui li disent & par la pucele meesme qui li 
dist que cou estoit uoirs si enfurent si liet que nus plus & chil du pais 

30 en fisent trop grant ioie. mais atant laist ore li contes a parler du roi 
pelles & de sa fille & de lancelot. & retourne a parler de boort de gaunes 
& de Galaad. 
|r dist li contes que quant che auint que Galaad ot pres dun 
an si auint que mesire bohors de Gaunes vint .i. mardi au 

35 ^> — ' soir al castiel de corbenic & quant il vint alentree du pont si 
trouua desous .i. arbre .i. cheualier arme de toutes armes qui li dist de si 
loing comme il le peut oir. sire cheualiers se uous estes de la maison le 
roi artu si retournes car parchi ne passeres vous mie. por coi ni passeroie 
iou fait cil bohors. pour che fait il que iou le uous desfent. & nus qui de 

40 lostel [col. b] le roi artu soit ni passera tant com iou i soie neni passa 
plus a de demi an. & pour coi fait bohors ne uoles uous que nus qui soit 
de cel ostel i past. pour chou fait il que iou les he tous pour .i. cheualier 

1 " quil " is repeated. 2 M8 "uisitieus." 

66 



peiies <s c 

0' 



Galahad and Perceval 13 

qui irepaire & a non lancelot du lac. comment fait boors haes uous donc 
lancelot du lac. oil fait il plus que nul home del monde. dont ne porries 
uous estre acordes a moi fait bohors. car celui que uous haes tant aim 
iou plus que nul home del monde car il est me sires & mes cousins ger- 
mains. or uous gardes dont de moi fait chil iou uous desfi & uous asseur 5 
que pour lamour de lui mourres ains que uous mescapes. 
1" ors laissent courre li uns alautre & sentrefierent grans cous es aleures 
-*— ' des cheuaus si durement que il font les glaiues uoler en pieces & 
sentrehurtent descors & des escus si durement quil ni a celui qui ne soit 
estroues & il sont ambedoi mout estoune. li cheualiers uole a terre par 10 
desus la crupe du cheual tous debrisies & bors hen passe outre tout a 
cheual si esbahis quil ne set que faire. mais il reuint tost en sa forche & 
en son pooir & prise moult le cheualier. a qui il auoit iouste car mout est 
de grant force. li cheuliers fu releues moult honteus de cou quil ot ensi 
este abatuss it raist lespee & dist a boort qui encore estoit a ceual que est lS 
che cheualiers ies tu dont si couars que tu noses descendre ains masauras 
a cheual & iou sui a pie. certes se tu mochioies en tel maniere li cheuaus 
en aroit le pris ne mie tu. dans cheualiers fait boors naies paour de chou 
si mait diex iou ne vous asaurai mie a cheual tant com vous soies a pie. car 
iou iaroie plus honte que honor. il descent erranment de son cheual & 20 
la tache a vn arbre qui estoit au chief dun pont puis trait lespee & en 
brace lescu & sen irait uers celui qui point ne laime. 
T ors commencent a issir hors du chastiel cheualier & dames & damoi- 
-■-' seles pour ueoir la bataille & cil orent les espees traites si sentre- 
dounent grans cols la ou il sentrepeuent ataindre si depechent les 25 
escus & les hiaumes & desmaillent les haubers sor les bras & sour les 
espaules. mais boors gete vns cols si pesans que chil na armes qui toutes 
ne depechent deuant lespee & tant a boors mene le cheualier quil ne le 
puet mais soufrir en nule maniere car trop a perdu du sanc. & si se 
desfent il de tout son pooir car bien quide mourir sans merchi auoir. 30 
[col. c] mais tant sest conbatus que plus ne se puet desfendre si le maine 
boors si comme il vieut vne heure auant & autre arriere & chil guen- 
chist quan quil puet qui moult doute lespee. car en plus de .x. lieus la 
sentue iuscal sanc. mais toutesuois boors le coite durement car il ne le 
uaura mie laissier atant & cil recule iuscal pont. car il a tant perdu du 35 
sanc quil a grant paour de mourir & pert le sens & le memore & la force 
& a tant recule que apoi quil nest cheus en liaue. 

Quant boors qui moult lauoit trouue preu & hardi uoit quil est en 
peril de mort si en a moult grant pitie & pense que si preudom 
comme il est ne mourra ia de ses mains se dieu plaist. car trop seroit 40 
grans damages & il estoit sour le bort du pont & pres de cheoir en liauwe 
quant boors le uoit il li escrie maintenant retourne cheualiers ou tu 
cherras en liaue. & chil regarde & uoit que cest grant merueille que il ne 

est piecha cheus. lors connoist la deboinairete & la frankise de boort & 
set quil nen eust mie tant fait sil ' fust en sen point. il dist tout main- 
tenant a boort ha" frans cheualiers ne mochies mie mais laissies me 
viure par si que iou me mete del tout en uostre merchi a faire quanque 

5 vous uolres & uees chi mespee que iou uous rent. & bors la prent tout 
maintenant. & quant chil du castiel uoient que la bataille est finee il sen 
uont el castiel & maintenant ua bohors uers le cheualier & li demande 
comment il a a non. sire fait il on mapiele brunor du plaissie. or me dites 
biau sire por coi haes uous lancelot du lac. en non dieu fait il ce uous 

10 dirai iou uolentiers. 

II est uoirs que chaiens a la plus biele damoisele 2 du monde que iam 
& ai amee pour sa biaute si auint que iou li dis 3 plus a de demi an 
que iou lamoie & li proiai que ele me dounast samor & ele me dist 
tout maintenant que non feroit. car ele amoit si comme ele me dist .i. 
15 cheualier qui asses mieudres cheualiers estoit de moi & plus uaillans. & 
me dist que cou estoit me sire lancelot du lac & ie li dis tout maintenant 
que lancelot nauoit onques este mieudres cheualiers de moi & bien li 
mousterroie. car iamais ne fineroie deuant chou que iou auroie trouue 
lancelot. & quant trouue lauroie. iou me conbatroie a lui & sil me con- 
20 queroit par armes iamais ne requerroie samour. & se iou le conqueroie iou 
uauroie samour auoir & ele me dist que si aueroie ie 

Quant ele mot fait tel promesse iou me parti du castiel moult lies si 
men aloie a la court le [col. d] roi artu ou ie quidoie trouer lancelot. 
& se iou leusse troue la me fuisse ie combatus a lui. mais chil de laiens 

25 me disent quil ne lauoient ueu plus a de demi an. & quant iou oi che iou 
men ving cha & enpris a garder cest pont en tel maniere que pour cou 
que iou ne lauoie trouue dis iou que iou me conbatroie tous iours mais a 
tous chiaus de la maison le roi artu & por lui haoie iou tous les autres 
si uous est ore si avenu que diex vous a done pooir sor moi de moi con- 

so querre. ia soit ce que onques mais ne trouuai home qui me menast a 
outranche. or vous ai iou conte pour coi ie haoie lancelot. si est en vous 
del parfiner ou del ochirre. mais pour ce que ie me tieng pour outre & 
que en ma mort ne porries rien gaaignier voeil iou que vous me pardones 
le mesfait de ce que iou me sui a vous combatus. volentiers fait boors 

35 mais il conuient que vous soies au ior de pentecouste a la court le roi 
artu si uous rendes a lancelot du lac de par boort de Gaunes son cousin 
& vous metes en sa merci a faire son commandement. & il li fianche ausi 
a faire si remonta boors sour son cheual & a ceulli sa voie parmi le pont 
& parmi la maistre rue de corbenic. 

40 /^iuant il vint droitement ala maistre porte si descendi tout maintenant 
^C deuant le palais qui auoit autrefois ueu. & uallet saillent maintenant 
qui li dient bien uiegnies & il lor rent lor 4 salu si prent li vns son escu & 

li autre le mainent el palais lors li vienent alencontre cheualier dames & 
damoiseles. qui li demandent qui il est & il dist quil est 1 de la maison 
le roi artu. & a anon boors de gaunes. & quant chil de laiens loent il 
dient que bien soit il uenus si li font mout grant ioie & portent par laiens 
nouieles de lui & dist li uns alautre ueeschi le cousin de mon seignor 5 
lancelot qui chaiens est uenus. apres che ne demoura gaires que li rois 
pelles issi dune chambre & fu mout ricement uestus de cote & de mantel 
de samit. si amena od lui mout grant compaignie de cheualiers & boors 
le connut tantost comme il le uit car autre fois lauoit ueu si li vint a len- 
contre si li dist. sire bien viegnies. biaus sire fait li rois diex vous doinst 10 
boine auenture lors sasieent andoi sour vne kieute pointe de cendal. si 
commencha li vns a parler a lautre. tant que li rois li demanda comment 
il lauoit fait puis. & il dist bien dieu merchi. car iou sui tous sains & 
tous haities graces dieu. & li rois li demande par amors or me dites & 
que fait lancelot. il a mout lonc tans que iou ne la vi & par lamor de lui 15 
ai iou enuoiet a court. certes sire fait boors. lancelot est tous sains & tous 
haities. [fol. 147, col. a\ dieu merchi. si na mie encore. viii. iours que iou 
le ui a .i. tournoiement quil uenqui deuant le castiel del pingue v il ot des 
meillours cheualiers del monde & tant ia demoure quil ne uint a court ne 
ne nous vint veoir plus a de demi an & a este en la prison morgain la fee 20 
lonc tans si comme il me dist. si se departi auant ier de moi mais il sera 
le iour de pentecouste a court se diex li done vie. 

"P>uis quil est sains & haities fait li rois moi nencaut de sa demouree. 
-*- mais diex ensoit adures quil est hors de prison. si mait diex fait li 
rois toute rien en doit auoir ioie. car au mien ensiant cest li mieudres 25 
cheualiers du monde. pleust adieu quil fust ore chi & fust ausi sains & 
ausi haities comme uous estes. si mait diex iou en seroie plus lies que qui 
me donroit . cent. mars dor. si comme il parloient issi 2 dune chambre 
la fille au roi pelles si ricement atournee que che fu merueille de sa ves- 
teure. & ele estoit mout bele damoisele si quil nauoit plus biele el monde. 30 
si auint tantost con chil de laiens la virrent uenir il se lieuent contre lui. & 
ele ne fu mie esbahie ains sala tantost seoir de les bohort & li dist que 
bien fust il uenus & il li rent son salu au plus biel quil puet. & ele sasiet 
les lui comme cele qui mout le desiroit aueoir. si parlerent moult entraus 
.ii. dunes coses & dautres. si comme il parloient ensi il virrent venir vn 35 
cheualier mout viel qui portoit vn petit enfant en son geron qui estoit de 
mout petit eage & nauoit mie encore .i. an ains sen failli .ii. mois & li 
enfes estoit tant biaus durement que estoit merueille & estoit enuolepes 
de dras de soie. si le moustra li cheualiers a boort. & li dist. sire cest 
uostre petit parent nel ueistes uous onques mais. sachies quil est estrais 40 
del plus haut lignage qui soit en crestiente & est uos cousins de che 
soies tous chertains. 

1 Not in MS. 2 MS " issi ischi dune." 



16 H. OSKAR SOMMEK 

Quant boors uoit lenfant il li est auis que il uoie lancelot & sans faille 
il le resambloit si bien comme figure dome pooit resambler autre. si 
demanda boors tout maintenant qui il estoit. or me dites fait li cheualiers 
counissies uous nule ame en uostre lignage qui il resamble. or lauises 

5 bien & iou mesmerueillerai moult se vous ne le recounissies tantost. & 
boors le regarde si nen ose mie dhte son penser. car bien li est auis quil 
resambloie lancelot mais pour che que [col. 6] il set la uerite de lui & de 
la roine nen ose il mie dire son pense. ne pour chou pour che que il li 
couuient respondre a chou que li cheualiers demande dist. si mait diex 

10 fait il. il me samble que il resamble miex lancelot que nul autre home. 
en non dieu fait li preudom il le doit bien resambler . car il issi de lui 
tout vraiement le sacies. 

Quant boors ot chou il en est moult lies. si demande tout maintenant 
comment il auoit non & li preudom li dist quil auoit non galaad. & 

15 quant boors loi. il en ot moult grant ioie. & maintenant le prist entre ses 
bras & le commenche a regarder & a baisier & a plourer de ioie & de 
pitie moult tenrement. si dist al enfant biaus dous sire bien soies vous 
uenus & buer fuissies uous nes. car vous seres encore pilers & estendars 
de tout nostre lignage & beneois soit diex qui chi ma amene car iou ne 

20 fuisse mie si lies se iou eusse conquis par armes le meillour cheualier du 
monde. entrementres quil parloient ensi entra laiens li coulons qui por- 
toit en son bec .i. encensier dor & entra en la cambre ou il entroit 
acoustumeement maintenant fu li palais enplis de toutes les boines 
ondeurs du monde. lors misent maintenant les tables & les napes. & puis 

25 sasient au mangier sauf che que nus qui fu laiens ni fu apieles. si nauoit 
laiens home qui mot desist. ains estoient tout enproieres & en orisons 
aussi bien li viel comme li iouene. 

\ pres che ne demoura gaires que de la chambre issi la damoisele qui 
-^*- entre ses mains portoit le saint graal. & si tost comme ele entra en 

30 la sale si sagenoillent en contre lui tout chil de laiens & disoient tuit 
basset beneois soit diex qui de sa grase nous raenplist. ensi comme la 
damoisele passoit parmi les dois si sen rentra maintenant en la chambre 
dont ele estoit issue. maintenant commenchierent a parler parmi le 
palais des auentures del saint graal. & quant il orent mangie si furent 

35 maintenant les napes ostees. si sala li rois pelles apoiier a vne fenestre 
iouste boort si commenchierent entrex a parler dunes coses & dautres 
tant que boors demanda au roi la uerite de lenfant. si li conta li rois 
comment il estoit auenu & comment lancelot fu deceus par coi il 
connut la damoisele si com hom doit connoistre sa feme. car onques mais 

40 de nul engien [col. c] nauint ausi bien comme il auint de cestui. car sans 
faille de nostre lignage & du uostre doit issir li urais cheualiers par qui 
les auentures du saint graal seront menees a fin. & uous di uraiement 
quii serra ou siege pereilleus de la table reonde & iou uous di uraiement 

se chou nest chil enfes iou ne sai qui che sera. car de tous les cheualiers 
du monde est ses peres li mieudres cheualiers. certes boort fait li rois 
iou sai bien que che sera chis enfes car li prophete & li hermite de cest 
pais lont afferme par verite. 

Oire fait boors cis palais ou nous somes a non li palais auentureus. 5 
^ enondieu fait li rois uous dites uoir . car vous iaues ia ueues bieles 
auentures puis que vous iuenistes nest che mie merueilleuse auenture 
quant li sains graaus uous raemplist de viandes. certes fait boors uoire- 
ment est chou mout biele auenture. si mait diex puis que iou i sui uenus 
iou ne men partirai deuant chou que iouiau rai geu une nuit. si verrai les 10 
merueilleuses auentures que me sire Gauaine uit quant il i iut. ha~ sire 
pour dieu fait li rois nel dites iamais . car par la foi que iou doi dieu 
uous ni girres mie a nuit. car iou quit bien que vous nen escaperies ia 
sans honte ou sans damage. & iou ne vauroie pour la moitie de ma tere 
que maus vous auenist dont iou vous peusse garder car iou enseroie 15 
blasmes de maintes gens. sire fait boors quant iou ving primes iou nen 
apris rien si que puis enfui blasmes de maintes gens en tel lieu ving iou 
puis. pour che vous rii iou que iamais a nul iour de ma vie de cest ostel 
ne partirai deuant che que iou ensarai plus que iou nen sai ore endroit. 
me dites vous uoir fait li rois. oil uoir fait il. enondieu fait li rois de cest 20 
serrement uous destournerai iou au mains anuit. mais demain enfaites 
quanquil vous plaira puis quensi le uoles faire. & demain souferrai iou 
bien que vous iremaignies atele heure que diex vous enlaist partir sans 
honte. & pour coi fait boors ne soufres uous mie que iou i remaingne 
huimais. soufres vous fait li rois iou le vous dirai ains que vous partes 25 
de chaiens. la nuit iut boors en vne chambre qui estoit desous la tour si 
li fist li rois tant donor comme il pot faire 

A u matin vint li rois a boort si li dist. biaus amis il est ensi que uos 
-^*- deues anuit gesir el palais auentureus. sire f ait il vous dites voir [col. d] 
or vous pri iou fait li rois que vous ales parler a .i. de nos capelains si 30 
vous feres confes auant que vous aillies deuant le saint graal. car puis 
que vous seres nes & espurgies de tous visces iou ne quit mie que il vous 
meschie tant que se vous venies deuant lui vies & ort. quant boors oi che 
si cret maintenant chel conseil & le tint aboin & a loial. si tost comme il 
ot oie messe issi hors du moustier & apiela .i. des capelains de laiens si 35 
se fist confes de tous ses pechies dont il se sentoit coupables uers dieu 
si li conta tout maintenant son estre conques .i. seul mot ne len cela. si 
la trouua chil de si boine vie que il sen esmerueilla. & bien uit quil 
nauoit onques pechie fors en vne seule feme che fu la fille au roi bran- 
goire de cele auoit il eu alain le blanc. 40 

Quant boors fu confessez de cuer & de bouche. il rechut maintenant 
corpus domini car il nestoit mie bien asseur pour les auentures qui 
auienent el palais quant il ot che fait il issi hors du moustier ioians & 

lies ne onques ne uaut mangier dautre viande que la sainte ouulee quil 
auoit vsee. au soir remest el palais tous seus & li autre sen departirent 
tuit. si le laissierent illeuc. au soir quant il fu anuitiet que li iours fu 
oscurchis pour ]a uenue de la nuit sala seoir el lit qui estoit el chief del 

5 palais. & si tost comme il fu asis commencha laiens la plus grant noise 
del monde. car .i. uens i leua si grans que cou estoit une merueille car 
tout maintenant. commenchierent les fenestres de laiens a flatir les vnes 
encontre les autres. si estoit uraiement auis a celui qui les ooit que li 
palais doiue fondre del dehoisement que les fenestres faisoient. & quant 

10 tout che fu remes si issi de la chambre vne lanche qui estoit grande & 
longhe dont li fers flamboioit comme vns chierges enbrases si senvint 
vers boort ausi comme vns effoudres si li feri si durement que parmi 
lespaule senestre li enbati bien plaine paume enparfont. et quant il se 
sent ensi naure il en est tous esbahis car il ne uoit mie celui qui la 

15 lanche tenoit dont il auoit este ferus. & nepourquant il sent que on li oste 
mais il ne set qui. & quant il fu desferres si senrala la lance en la 
chambre dont ele estoit uenue. & il remaint el lit si malades comme chil 
qui bien quide mourir. mais il ne se remue del lit aias ibee aremanoir 

Ltoute la nuit comme chil qui ne li caut li auiegne. 
ors ne demora gaires que il uit issir dune chambre .i. cheualier mout 
ricement arme de toutes armes [fol. 148, c.ol. a] si fu moult grans de 
cors & moult furnis. & la ou il uit boort il li dist sire cheualiers leues 
uous de cel lit si uous ales reposer en autre lieu. car chi ne poes uous 
mie longement demourer. & il dist quil ne se mouueroit pour lui ne pour 

25 autre. enondieu fait li cheualiers se vous faites tant que io ume combate 
a uous uous ni gaaigneres nient. car auous me conuerra combatre se uous 
ne uous mouues. & boorsd ist quil ne lenchaut. enondieu dist li cheua- 
liers or soies dont tout asseur que tant com iou puise tenir mespee uous 
ne seres en repos. 

30 /^~\uant boors uoit quil est uenus a la mellee il se drece en estant. & 
^C nepourquant il estoit si durement naures que uns autres hom en 
mourust sil fust ensi naures comme il estoit. mais il estoit si preus & si 
hardis quil aime miex a mourir a honor que a honte uiure lors trait 
maintenant lespee & court sus au cheualier & li done si grant coup 

35 parmi le hiaume & chil qui estoit de grant forche se desfent moult 
vigereusement. mais tout fust boors naures si estoit il fors & uistes & 
isniaus si le maine en tel maniere a cel premier asaut si durement que 
chil nel pot soufrir en nule maniere. ains uait tant guencissant comme 
qui tant sauoit de mal quil vint en la chambre ou li sains graaus estoit- 

40 & si tost comme il en reuint hors si fu il ausi haities comme il estoit 
deuant. & ot maintenant recouure forche & alaine. car sil ot este las & 
traueillies il est ore endroit mout haligres. si recourt sus a boort si viste- 
ment que boors en est tous esbabis. si dist a soi meesme iou uoi 

merueilles de cest cheualier car iou disoie maintenant quil estoit uencus 
ne quil ne se pooit mais aidier. & puis quil entra en la chambre a si grant 
forche recouuree que iou quit quil nen ait mie mains quil auoit deuant au 
commencement de la bataille iou croi quil soit uenus de dieu ou del diable. 
Ii^nsi dist boors celeement & li cheualiers li vint lespee drechie contre- 5 
-*- i mont si li done mout grant coup la ou il le peut ataindre. & boors 
se desfent bien & biel comme chil qui ne puet mie legierement estre greues 
par lesfors dun cheualier sil ne fust moult preus si fait tant par sa forche & 
par sa legierete que il vint audeseure de la bataille. si vous di chertainement 
que quant il dut entrer en la chambre ou li sains graals estoit que boors 10 
li vint audeuant si li dist. sire cheualiers chaiens nenterres uous huimais. 
lors lahiert au hiaume & li esrache de la teste. lors li saut sour le cors & 
li abat la uentaille. si li dist quil loccirra [col. b] tout maintenant sil ne 
se rent ou sil ne se tient pour outre ou sil ne li fianche a tenir prison ou 
il uaura. lors hauce lespee & fait samblant quil li uoeille la teste couper. 15 
& on ueoit laiens moult cler. car toutes les fenestres de laiens estoient 
ouuertes si que la lune i luisoit & li cheualiers uoit tout maintenant 
lespee si set bien quil est en peril de mort sil ne se tient pour outre. si 
crie merchi acelui qui conquis lauoit. & boors li dist iou ne sai qui uous 
estes car onques mais ne vous vi a mon ensiant. si couuient que vous me 20 
fianchies com loiaus cheualiers que vous le iour de la pentecouste seres a 
la court le roi artu . ou que il le tiengne. a cel iour iseront tout li preu- 
dome del monde au mien ensiant. & chil li otroie maintenant. car bien 
uoit que faire lesteut. iou te dirai fait boors que tu feras. tu te rendras 
a lui de par boort de gaunes & chil li creante. lors prent maintenant son 25 
escu & son glaiue & sen reuait maintenant la dont il estoit issus & boors 
sen reua seoir ou lit. si comme il se fu assis lors commencha abescochier 
de cascune fenestre ou saiete ou quarriaus qui commenchierent a ferir 
sour lui si quil sen sent feru quen son escu quen son hauberch enplus de 
cent lieus dont il fu mout durement naures & nepourquant il ne se remue 80 
ains se tint ausi fermement & ausi seurement con sil neust nul mal si 
atent en tel maniere les auentures de laiens. car il pense bien quil en 
i auenra encore. 

Quant li quarriel orent laissie auenir tout maintenant reclosent les 
fenestres si fisent tel noise au reclorre comme se tous li pauemens 35 
dust cheir adont rot laiens 1 mout grant clarte. quant li palais fu 
racoisies si issi dune chambre de laiens vns lyons qui vint uers boort les 
menus saus la geule baee. & quant boors le uoit uenir il saut sus tout 
maintenant si prent son escu & le tourne deuant lui. si hauce lespee 
pour lui ferir parmi la teste. & chil iete maintenant les dens & les ongles 40 
encontre comme chil qui se uoloit desfendre si ataint lescu boors par 
desous si enporta tout deuant lui ausi comme vn pan de samit. si sen- 
failli mout petit quil nabati boort. mais boors se tint bien comme chil 

1 Repeated in MS. 70 

qui asses auoit pooir & forche puis le fiert mout durement parmi les 
oreilles si quil li coupa tot en trauers si quil chei mors seur le pauement. 
puis se rasiet el lit si se repose apres che ne demoura [col. c, verso] gaires 
que il uit issir dune chambre qui estoit el palais le serpent que me sire 

5 Gauaine ot ueu si estoit si grans & si espeuentables que nus ne le ueist 
qui grant paour nen eust. car il nestoit nule si diuerse colours que on ne 
peust sour lui trouuer. si auoit les iex ausi rouges comme feu & ausi 
enbrases comme se che f uissent estoiles & quant il fu issus de la chambre 
el palais il commencha a aler parmi le palais le petit pas ietant feu & 

10 flambe. mais che nestoit mie granment & uous di quil saloit iuant a sa 
keue ausi comme uns enfes. & boors uit lettres en son front escrites au 
rai de la lune qui laiens entroit qui disoient que cestoit la senefianche 
du roi artu. 

Quant li serpens fu uenus en mi le palais si vit boors uenir encontre 
lui. i. lupart grant & merueillex mais il ne se puet aperceuoir dont 
il est issus. si court tout maintenant sus au serpent qui getoit fu & 
flambe & font entraus .ii. si grant bataille que cest merueilles aueoir. si 
se desfent si bien li lupars que il uait ades tere conquerant sour le 
serpent. boors regarde mout longement cele bataille si sesmerueilla moult 

20 durement que che pooit estre. car il uoit entraus si grant cruaute conques 
mais si grant cruaute ne uit entre. ii. bestes si pensa tout maintenant 
que chou estoit aucune senefianche. & quant la bataille a tant dure que 
li .i. ne li autres ne pot plus soufrir si se traist arriere li serpens & li 
lupars sesuanuist en tel maniere que boors ne set quil est deuenus. & si 

25 tost con li serpens uint alentree de la chambre ou li sains graaus estoit 
si le commencha amostrer ausi comme beste qui a angoisse de faouner 
quant ele est en grant destrece. 

r | \>ut ensi se demena li serpens une grant pieche & puis commencha a 
-*- ieter de sa bouce serpentiaus iusqua cent. si vous di que tantost que 

30 li serpentel furent hors que il uoloient lor mere mangier. mais ele se des- 
fendi bien. si dura tant la bataille contre aus que li serpentel furent 
tout ochis & li grans serpens mors. de ceste cose sesmerueilla moult 
boors plus que de nule rien que il ueist. car il set bien que cest aucune 
senefianche mais il ne puet mie sauoir bien que chest. lors uit boors issir 

35 dune cham- [col. djbre un home qui estoit pales & maigres & miex sam- 
bloit mors que uis. cil auoit a son col pendu .ii. culeuures trop poignans. 
si disoit sire diex ou fourfis iou onques a auoir la grant dolour que iai & 
que iou seufre. ha~ doux diex uerra iamais cil qui de ceste maleurte me 
doit oster. ensi se dementoit chii & se clamoit caitif maleureus si portoit 

40 deuant lui vne harpe mout riche. car il iauoit tant dor & de pierres 
precieuses que cestoit merueilles aueir. 

Quant li hom uint enmi la sale il sasist en vne chaiere dor qui estoit 
en mi le palais & par ior & par nuit. il prist son peletron & com- 

74 



Galahad and Peeceval 21 

menche a ateniprer sa harpe au miex que il pot si commenche anoter .i. 
lai si notoit & plouroit mout durement. si notoit vn lai de ioseph dabari- 
macie ensi comme il vint en bertaigne quant nostre sire le fist ariuer a 
son uoloir. boors imet mout durement son auis. si entent que cest la des- 
putison dorfeu lencanteor & de ioseph dabarimachie qui fonda le castel 5 
en la mer descoche. quant il ot son lai fine il se drecha en estant. & dist 
a boort. sire cheualiers pour noient estes demoures en cest castiel & en 
cest palais. car bien sachies chertainement que les auentures de chaiens 
ne remanront ' par vous ne par autre deuant che que li boins cheualiers 
ivenra qui les auentures du saint graal metra a fin. chil achieuera toutes 10 
les auentures que uous aues anuit ueues. & si me deliuerra de ceste 
paine ou iou sui. si vous di que vous vous en porres aler quant il vous 
plaira car vous ni feres plus que vous iaues fait. or me dites fait boors 
comment soufres vous ces culeuures entour uostre col qui tel mal vous 
font si comme il mest auis. enondieu fait cil asoufrir le me couuient. en 15 
tel maniere prent diex veniance des grans orgieus que iou fis iadis. & se 
iou en estoie quites par ceste paine terriene iou men tenroie a bien paiies 
& a boin eure. car tant ai fait de maus en ma vie que a paines porroie 
iou adieu acorder si uoeil que vous sachies que bien ai deseruie ceste 
paine que iou seusfre 20 

\ tant sen parti li hom sans plus dire si li uoloit encore boors demander 
-^*- plusours choses. mais chil entra en sa chambre comme chil qui 
nauoit congiet de plus demourer. ains entra en la chambre dont il estoit 
issus. adont ne demora gaires que parmi la verine entra li blans coulons 
qui en son bec portoit lencensier dor. si entra [fol. 149, col. a\ en la 25 
chambre dont li greaus estoit issus la nuit deuant. maintenant fu li 
palais cois & seris & raemplis de toutes les boines odours du monde. & il 
flairoit ausi souef com se toutes les epesses del monde i fuissent espandues. 
liTaintenant issirent dune chambre enfant qui estoient tant biel quil 
■*-*-*- sambloient mie quil fuissent enfant terrien mais esperituel si por- 30 
toient .iiii. candeilles en .iiii. candelers & apres eus aloit .i. hom vieus 
anchiens & tous kenus qui portoit en sa main vn enchensier. si estoit 
vestus comme prestres sauf che quil nauoit point de casure afulee. & 
portoit en vne de ses mains vne lanche & quant boors le vit il sen esmer- 
ueilla mout durement. car il vit ke du fer de la lanche chaoient goutes 35 
de sanc qui degoutoient lune apres lautre aual le fust. mais il ne set que 
eles deuienent & boors pense que che soit sainte cose & digne si sage- 
noille en contre & lencline. & chil qui la portoit uint droitement a la 
chaiiere si sasist de dens puis dist a boort. sire vous estes li plus purs & 
li plus nes qui onques mais entrast chaiens de la maison le roi artu si 40 
porres dire quant uous uenres en uo pais que vous aues ueue la lanche 
uengeresse si ne saues que cest ne ne sares deuant chou que li sieges de 
la table reonde que on apiele perillex ara trouue son lieu & son maistre. 

1 ? ' l remueroDt. 1 ' 7= 

mais par celui qui si asserra sares uous la uerite de ceste lance. & qui la 
porta en cest pais & dont ele vint. & ne pourquant se lancelot se fust 
ausi bien gardes comme uous estes des le commencement. il meist tot 
afin dont uous estes ore en paine. car il est tant boins cheualiers que nus 
5 plus. car il na son per el monde. mais il est dautres uises si enpiries que 
toutes les boines uertus qui estoient en lui sont mortes par foeblece des 
rains. 

X ors sen uait chil atout la lance quil auoit aportee & sen entre en 
-■-' la maistre chambre si ne demoura gaires que il uit en la sale ius- 

10 qua .xii. damoiseles qui mout estoient pourement uestues & apareillies. 
car iou uous di certainement que lor garniment ne ualoient se petit non si 
uenoient tout bielement lune apres lautre & ne disoient mot. mais eles 
plouroient si durement quil nest nus cuers sil loist qui pitie nen eust. si 
vont tant queles vienent al huis de la cambre. si sarestent illeuc & saie- 

15 noillent illeuc. & font [col. 6] trop grant doeul. & toutes uois parmi le 
grant doeul queles faisoient disoient eles proieres & orisons & il nen set 
que dire. car de toutes coses que auenues li sont nen set il la senefianche 
si le saroit il mout uolentiers a celes qui les lui sont sil ne quidoit que 
maus nen auenist. & si dist il quil nen iroit mie ensi quil nen sace 

20 aucunes nouuieles sestre puet en nule maniere 

T ors vint boors a vne des damoiseles & li dist. damoisele se diex uous 
-*^ consaut dites moi de uostre estre & pour coi vous plores ensi. ha~ 
sire fait la damoisele laissies nous en pais. si nous laissies faire le seruice 
que nous auons enpris car de nostre estre ne sares uous ne tant ne quant. 

25 a tant les laisse boors en pais si sala seoir el lit. & les damoiseles ne 
demeurent plus. ains sen uont. quant che vint .i. poi deuant la mie nuit 
lor auint boors deuant la chambre ou il auoit si grante clarte. quil sanloit 
que li solaus i eust son habitacle si crut tous iors & amenda plus & plus. 
lors uaut dedens entrer mais il uit vne espee clere & luisant apareillie de 

30 lui ferir sil aloit plus auant. & il retourne maintenant. car bien uoit que 
ceste auenture est de par dieu. mais toutesuois esgarda il tant en la 
chambre que il i vit vne table dargent qui estoit sour .iiii. fuisiaus mais 
li fuisiel estoient tant biel & tant riche comme chil qui tout estoient 
couuert dor. mais encore estoit cascuns plus merueilleus si con lescrip- 

35 ture du saint graal le deuise. & deuisera quant lieus & tans en seraT 
sour la table dargent estoit li greaus couuert dun samit blanc. & deuant 
la table auoit .i. viel home reuestu en guise deuesque. & quant il ot 
demore vne grant pieche. il se drecha en estant & vint maintenant au 
saint vaissiel. a dont i ot si grant clarte que de plus grant noi onques 

40 mais hom parler 

\ cel point que li preudom osta le samit de sour le saint graal si 
-£■*- sespandi par laiens si grant clartes quil fu auis a boort que en mi 
le 1 uis & es iex le fert uns rais du soleil si en deuint esperdus quil 1 en 

1 Gruesswork. ™ 

perdi toute la nuit sa veue. si quil ne vit goute. lors oi boors vne uois 
qui li dist boort ne vien plus auant~ pour coi fait [fol. 149, col. c, verso] 
il. pour cou fait la uois que tu nies mie dignes de ueoir plus des secres de 
chaiens. & se tu ies tant hardis que tu sour ceste desfense viegnes auant 
tu nen escaperas sans perdre la force de tes menbres si comme daler & 5 
de ueir & seras tous iours ausi comme vne pieche de fust & ce sera trop 
grans damages car mout es ' preus & hardis. 

Quant boors entent ceste nouele il en ot moult grant paour car bien 
quide que che soit uoirs si sen retourne arriere si sen uait uers le lit 
ou il auoit sis mais il ne uoit goute ne pour quant se sent il sain & haitie 10 
fors de la plaie quil auoit eue de la lanche. si commenca tout main- 
tenant aquerre le lit aual & amont. en tel maniere fu boors laiens iusqual 
ior si fu mout durement esmaies car il quidoit bien auoir perdue la ueue 
a tous iours mais si uous di que se me sire Gauaine oi grant ioie & grant 
melodie qui i fu. encore i ot ore plus grant. mais toute la nuit fu ensi que 15 
onques ne but ne ne manga si fu mout espoentes que nostre sires ne fust 
courechies alui. si uous di que al aiourner il ot mout grant ioie a son cuer. 
maintenant entra laiens li rois pelles & sa biele fille auoec lui. & quant il 
troeuent boort sain & haitie si en fisent mout grant ioie. & li rois li dist 
si mait diex nous auons anuit este moult a malaise pour uous si en 20 
parolent en tel maniere a lui & li dient que onques mais nus ni fu qui 
sen peust passer sans honte auoir & uous en est miex auenu quil en 
auenist onques mais a nul home si nous en est font il mout biel. 
/^el iour demoura laiens boors que onques pour cose que il deist ne len 
^ laissierent partir ne pour cose que il peust faire si li fisent moult 25 
grant ioie. car mout estoient liet de lauenture que diex lor auoit dounee. 
si li demanda li rois. sire pour dieu ueistes vous mon pere. si mait diex 
fait il iou nel counois point. sire fait il chou est li rois mehaignies que 
on apiele le roi pesceour le meillour cheualier & le plus hardi qui onques 
fust a son tans. & comment fu che fait boors quil fu mehaignies. enon- so 
dieu fait li rois che fu pour loutrage que il fist. quant il traist lespee du 
fuerre qui nen deuoit mie estre ostee deuant che que li cheualiers len 
osteroit qui merroit 2 afin ies auen-[/oZ. 149, col. d, verso] tures du saint 
graal. & pour ce quil le traist sour le desfens que mis iestoit li fu lespee 
ferue parmi les quisses si quil en fu mehaignies si quil nara iamais gari- 35 
son deuant chou que li boins cheualiers iuenra qui de son sanc len 
ondera ses plaies. sire fait boors iou ne le vi pas. mais por dieu de la 
lanche que iou ui me dites nouieles car mout me vient agrant merueille. 
car iou ui goutes de sanc qui en issirent & cest une cose que mout uolen- 
tiers uauroie sauoir sestre pooit. si mait diex boort fait li rois il nest mie 40 
raisons que la uerite de la lance uous sois dite ne a vous ne a autrui. 
mais quant la queste du saint graal sera enprise 3 que tout li boin che- 

>MS "est." 2? "menroit" or "metroit." 3MS "enprrse." 

ualier du monde se traueilleront adont ensera la uerite descouuerte a 
vous & a autres de che que vous demandes ne deuant lors nen sares uous 
la uerite. & il dist quil sen souferra atant puis quil uoit que afaire li 
couuient. Tout le iour demora boors laiens & la nuit ausi & alendemain 
5 bien matin se parti de laiens tous armes & tous apareillies si se mist sour 
son cheual & vous di quil ceuaucha tant par ses iornees que il vint a 
camaalot. mais dauenture qui li auenist puis quil se parti de corbenic ne 
parole mie li contes ains le ramaine acourt le iour de pentecouste. 

Or dist li contes que li rois artus estoit uenus de conquerre le roi 
claudas de la deserte ensi con lestoire de lancelot raconte & 
quant il fu uenus a camaalot il fist sauoir atous chiaus qui en 
la grant bertaingne estoient qui de lui tenoient tere quil tenroit au iour 
de pentecoste court a camaalot la plus grant & la plus enforcie que il 
tenist mais piecha. & il lor manda quil ne laissaissent en nule maniere 
15 que il ne uenissent au plus hounorablement que il porroient. ceste nou- 
uiele courut mout tost & fu seue partout & en escoche & en yrlande & 
en toutes les illes de mer qui pres estoient de la grant bertaingne. si 
sappareillent cheualier & dames & damoiseles pour aconplir le com- 
mandement le roi & pour uenir a la feste qui grande sera che quident 

20 ^p il °i en 

J- ant est alee la nouele & pres & loing quil en oirent parler en la court 
le roi pelles & que sa fille de qui lancelot auoit engenre galaad & que 
encore lamoit tant que feme pooit plus amer home le sot. si demanda 
congiet a son pere quil le laissast aler acele feste & a cele court qui tant 

25 seroit biele & iolie si comme ele auoit oi dire. & il li otroia mout uolentiers 
[fol. 150, col. a\ quant ele ot lotroi de son pere ele prist od lui brisane sa 
maistresse & dames & damoiseles & escuiers iusqua .xl. si sesmuet pour 
aler a camaalot & en mena auoec lui galaad qui mout estoit biaus enfes 
de son eage si le porta .i. escuiers deuant lui sour vn palefroi fort & isnel 

30 & bien portant. 

TT^n tel maniere erra la damoisele tant que ele uint a heure de miedi la 
-*~ J uegile de la pentecouste a camaalot & descendi en la court aual 
entre lui & sa compaignie. & on li fist mout grant ioie & moult grant 
feste. & boors lamena amont par la main qui moult grant ioie li fist. 

35 & quant chil de laiens virrent le grant biaute de lui si disent & asfer- 
merent quil nauoient onques mais ueue si biele feme comme ele estoit. la 
roine li fist toute lounor que ele pot pour chou que tant estoit biele & 
estraite de haut lignage si li laisse vne partie de sa chambre pour metre 
de ses coses vne partie. quant lancelot la vit tant biele il dist a soi me- 

40 esme que uoirement eust il fait trop grant desloiaute sil eust occhise si 
biele dame comme ele estoit si se repent moult del samblant que il en fist 
quil ne lose regarder. & cele qui tant lamoit quele ne pot rien tant amer 
le regarde mout uolentiers & moult se delite en lui ueoir & moult se 

plaint en son cuer de cou quil ne lesgarde ausi uolentiers comme ele fait 
lui. & ele ne se coile mie a sa maistresse. ains li dist. moult fls que fole 
que iou mis mon cuer en amer si haut home comme est me sire lancelot 
du lac. car il ne me daigne regarder. ne uous esmaies mie fait brisane 
que se diux me consaut ains que nous departons de ceste court le metrai 5 
iou en uostre saisine que ia cose ne uaudres auoir de lui que uous naiies. 
T a feste est commenchie la vigille de la pentecoste grande & merueil- 
-*-' leuse & encore uaut ele mix asses pour la damoisele que li rois 
tenoit atant bele que il ne uit onques mais si bele rien ce dist il bien & 
ausi font tout li autre. si se painent mout de lui seruir li poure & li rice. 10 
mais sour tout lonorement le seruoient li .iii. cousin boors ly oniax & hector 
& che faisoient il pour lamor de lancelot. dont il sauoient bien lafaire 
qui auoit este entre lui & la damoisele. ne il nesgardoient rien si uolen- 
tiers comme il faisoient lor petit cousin lenfant con apieloit Galaad. au 
mardi soir auint que la roine dist a lancelot que ele lenuoieroit querre 15 
par vne damoisele au premier somme. & il dist quil venroit tantost [fol. 
150, col. b] quil orroit le mesage comme cil qui mout amoit sa dame la 
roine. 

T> risane qui mout se metoit en grant agait de deceuoir lancelot oi ceste 
-■-* parole si nen set que quidier fors tant que ele pense bien que il 20 
doiue aler a sa dame la roine. brisane fu mout lie de ceste pajole si le 
dist a la damoisele & li creanta que ele li amenroit anuit lancelot a son 
lit asseur en puet estre. & ele li dist que ce li plaisoit mout. car moult 
amoit lancelot de grant amour. au soir quant il furent tuit couchie par 
laiens brisane qui mout auoit grant doutanche que la damoisele la roine 25 
ne souspresist lancelot que ele uenist anchois au lit que ele. si se lieue 
& sen uait au lit ou lancelot gisoit comme cele qui bien le sauoit & li 
dist tout bielement sire ma dame vous atent hastes vous. damoisele fait 
il iou uois. or sus fait ele. & il saut sus en braies & en chemises. & ele le 
prent par le main si lenmaine droit au lit a la damoisele. & chil se couche 30 
de les lui & cele le rechoit a grant ioie & il li fait autel soulas & autel 
ioie comme il auoit a coustume a faire a sa dame la roine. car il quidoit 
uraiement que che fust ele. en tel ioie & en tel deduit sendorment cil 
dune part & cele dautre & se tint cascuns a boin eure. cil de sa dame que 
il quide tenir. & cele del home del monde que ele plus aime. si ne pensent 35 
mie granment ala dame qui se gisoit & languissoit en son lit pour son 
ami lancelot que ele atendoit. quant ele a grant piece atendu & ele uit 
quil demouroit tant si sen esmerueilla mout que che puet estre. car ele 
ne li commanda onques mais rien que il ne li fesist. lors apiele sa cousine 
qui tant ot este en la prison de gaunes & bien sauoit lafaire de lui & de 40 
lancelot. se li dist que ele sen uoist au lit lancelot & len amaint auoec 
lui. & ele li dist que che fera ele moult uolentiers si sen vient au lit ou 
lancelot auoit la nuit couchie si tasta amont & aual mais ele ne le pot 

mie trouuer car il ni estoit mie. quant ele ot grant piece mis a lui querre 
si sen reuint a sa dame si li conte quele ne la mie troue 

Quant la roine entent ceste parole si nen set que dire fors tant que ele 
quide que il soi tales a chambre si atent vne piece & puis ireuait 

b la damoisele ueoir si nen troua mie. puis sen retourne & sen vint a sa 
dame la roine & li conte & ele fu tant dolante que nule plus. la chambre 
ou la roine gisoit [fol. 150, col. c, verso] estoit moult grans si que la fille 
au roi pelles igisoit dune part entre lui & ses damoiseles & la roine gisoit 
dautre part. & cele nuit auoit la roine ostees ses damoiseles dentour lui 

10 pour chou que eles ne sapercussent de la uenue lancelot. che fu apres 
mienuit que lancelot se commencha a plaindre tout endormant si comme 
il auient par maintes fois que gens se plaignent en dormant. & la roine 
qui ne dormoit mie loi tot maintenant si le recounoist au plaint que il 
ieta si sot maintenant que il estoit auoec la fille le roi pelles dont ele fu 

15 mout dolante & en fist tel cose dont ele se repenti puis. & ele nauoit mie 
apris que lancelot se courechast. si fu tant dolante de ceste auenture 
quil nest nus hom qui dire le uous peust. 

Tl/Taintenant se lieue la roine en estant & se commenche a estoussir & 
^*-*- tantost sesuelle lancelot & quant il ot sa dame la roine si loing de 

20 lui. & il sent celui si pres de lui. il saperchoit tantost quil est decheus. 
lors uest sa chemise & sen vint ala roine mais la roine qui se f u cauchie 
pour lui prendre laiert au poing & counoist la main que ele ot maintes 
fois tenue. & lors li dist tant dolante que ele samble quele doiue du sens 
issir~ lerres traitres maluais qui en ma chambre deuant moi aues fait ore 

25 ribaudise fuies de chi & gardes que iamais ne viegnies en lieu ou ie soieT 
dame fait il pour dieu aies merchi de moi. car il nest mie si con uos 
quidies. si mait diex fait la roine che na mestier mais ales vous ent. 

Quant lancelot ot cest commandement il nose mot dire. ains sen uait 
tout ensi comme il estoit sans armeure & yient uers la court aual & 

30 sen uait uers le iarding le roi & entre dedens & sen uait toute la uoie 
tant que il vint as murs de la chite & se mist hors par vne fenestre. quant 
il est hors issus il esgarde la vile de camaalot & li souuint de sa dame 
que il laisse. & des grans ioies & des grans deduis que il a eues par 
maintes fois & ore len conuerra soufrir & mal traire par maintes fois 

35 desore mais & paine & traual. lors ueissies home dolant & courecie & 
faire mout grant doeul. il esrache ses cheueus qui tant estoient biel. & il 
esgratine son uis si que li sans en saut de toutes pars. quant il est tex 
atournes quil a tout le viaire sanglant. il com- [fol. 150, col. d, verso] menche 
a maudire ceste auenture qui tant li est crueuse & felenesse. car iusqual 

« iour dui a il este li plus eureus cheualiers del monde. or li conuerra vser 
le remanant de sa vie en plours & en larmes et en toutes maleurtes. ensi 
se dolouse & tourmente iusqual point du iour. quant il vit que li iours 
vint il dist si dolans quil ne set que il puest faire har camaalot boine 

chites & bien garnie de cheualerie & bien garnie de dames. quant iou 
quidai mieus uiure ai pris entoi mort a cest commencement. car iou sui 
uenus au doeul dont iou mourrai. a cest mot se fiert en la forest plourant 
a caudes larmes & criant mors haste toi de uenir a moi car iou sui de 
uiure tous anuiies 5 

TT^ntel maniere erra lancelot par la forest .iii. iors & .iii. nuis sans boire 
-*-~* & sans mangier es plus sauuages lieus que il sauoit comme chil qui 
ne uoloit mie estre conneus ne encontres par home qui larestast .x. iors 
erra en tel maniere faisant tel doeul que merueille estoit comment il 
duroit. si fist tant dedens i chel terme que il fu hors du sens si quil ne 10 
sauoit quil faisoit si erra en tel maniere .i. mois tout entier quil nen- 
contra home ne feme a qui il ne se presist. si fist maint anui a maintes 
gens dedens cel terme. car sil encontrast dame ne damoisele ele ne se 
partesist de lui se li eust il fait anui~ si fu grant merueille que il ne 
fu mors par tele auenture. mais atant laist ore li contes a parler de lui & 15 
retourne au roi artu & a ceus qui a camaalot estoient remes. 1 
/^\r dist li contes que quant lancelot se fu parti des chambres la roine. 
^' ou il ot este soupris auoec la fille le roi pelles qui bien sauoit quil sestoit 
partis adoeul & a perdition se diex ni metoit consel. lors dist a la roine 
har dame mal aues esploitie qui aues enchacie de court le plus uaillant 20 
home del monde. si mait diex uous enrepentires encore. damoisele fait la 
roine cout ce maues uous fait & pourchachie. or sachies se ie en puis 
uenir en lieu en tel maniere le uous guer-[/oZ. 151, col. ajredonerai con 
uous aues deserui. mar fuissies vous onques si bele. car uostre biaute 
comperront 2 encore maint preudome & lancelot meesmement dont cest 25 
mout grant damages. si poes bien dire que par ceste cose sera encore 
ceste corsen doeul & en tristreche qui a ceste pentecoste a este tant lie. car 
si tost comme il ne porront trouer celui qui de chi se part il commencheront 
pour lui vne queste la plus grant qui onques fust. quant la damoisele ot 
chou si ne set que dire de ceste cose car bien quide que la roine die uoir. 80 
lors commencha a plourer mout durement. & en ce quele faisoit cest 
doeul se uest & apareille & pleure tous iours & maine grant doel de cou 
que ele a fait. & pense que mais a pieche ne le uerra. si en est tant 
dolante que nule plus car ele lamoit sour tous homes. 

A 1 matin quant il f u aiourne se leua la damoisele & sesueilla toute sa 35 
-*-*- maisnie & lor dist apareillies uos harnois car maintenant men irai. 
si tost con iou aurai parle au roi & il li disent que tout estoit prest. & ele 
uint tout maintenant au roi si le salua & li demanda congiet car ele sen 
ueut aler en son pais si comme ele dist. & li prie mout doucement de 
remanoir mais ele ne li ueut pas otroier. & quant il uoit que ele ne 40 
remanroit mie il monta tout maintenant a grant compaignie de cheualiers 

^Miniature No. 14. "Ensi comme lancelot sen part dune chambre en braiee & en 
chemise tous nus. 

2 ? " Coromperront." 

auoech lui & la conuoia. uiscala forest de camaalot. puis retourna li rois 
si la commanda adieu & ele lui. lors apiela la damoisele boort & li dist 
que ele uoloit a lui parler. lors se traient a vne part loins des autres si li 
conta maintenant comment il estoit auenu de lancelot & comment la 

5 roine les auoit pris ensamble & li conta comment la roine li auoit doune 
congiet & comment il sen estoit partis en chemise & en braies sans autre 
uesteure si vous pri fait ele que vous le queres. car sil na conseil prochaine- 
ment ou par vous ou par autrui il porra cheir enteil maladie dont il ne 
sera mie legierement garis. si sera trop grans damages. car il est boins 

10 cheualiers. 

Quant boors ot cele parole il ne fu mie aaise. car trop amoit lancelot. 
se li dist. damoisele puis quil est ensi que il uous en couuient aler 
iou uous commant adieu. & sachies que iou enterrai tout maintenant en 
queste de mon seignor lancelot. ne iamais ne finerai deuant cheque iou larai 

15 trouue. atant se departent li uns de lautre si sen uait la damoisele en son 
pais dolante & courechie de ceste auenture qui auenue [fol. 151, col. b] li 
estoit. & boors qui estoit remes a camaalot uint a la roine & lidist. damepour 
coi uous aues vous ensi trais. que mon seignor qui estoit li plus preudom 
du monde & tant vous amoit aues si uilainement cachie de court. si mait 

20 diex maint mal en seront encore fait & puis que uous ne quidies car ore 
endroit uerres commenchier vne queste qui iamais a nul iour du monde 
ne sera finee & dont maint preudome mourront qui ne laront pas deserui. 
si poes dire que nos lignages est plus abaissies par uous quil ne sera 
iamais amontes. 

25 /^ele qui tant est courecie que nule plus li respont. boort si mait diex 
^ uoirement ai ie honi le plus preudome del monde si en sui tant 
dolante que iou uauroie estre fondue en abisme si uous en cri merchi si 
fesisse iou lui sil fust chi. car iou uoeil bien que uous sachies quil na 
home el monde que iou aime autretant com iou fais lui. & pour ce fui ie 

30 tant dolante quant iou le trouuai auoec la damoisele car tele en fui 
atournee que bien enquit issir del sens. dame fait boors iou croi que 
il nest mie loing de chi & pour chou irai iou pour mes armes & le quer- 
rai tant loing & pres que iou le trouerai se iou puis & qui ira od vous. 
enondieu hestor des mares ivenra & lyoniaus mes freres. or uous maint 

35 diex fait la roine en tel lieu ou uous le puissies trouer. car iamais ne 
serai lie deuant che quil sera trouues. lors vint boors a hector & a lyonel 
& lor dist seignour prendes uos armes & venes auoec moi en cele forest 
ou iai vn poi a faire. quant il oient chou il li demandent sil a grant 
besoing. iou le vous dirai mout bien. fait boors quant nous serons hors de 

40 chaiens. mais faites che que iou uous di. & chil virrent a lor osteus puis 
se font maintenant armer puis murent & sen issent de laiens sans escuier 
& sans serians 1 & quant il furent uenu as chaus si lor dist boors. 

1 MS "serrans." 

"Diau seignour fait boors saues uous pour coi iou uous ai chi amenes 
-*--* nenil fait cascuns & il lor conte maintenant lauenture de lancelot & 
comment la roine lauoit soupris auoec la fille au roi pelles dont ele ot si 
grant doeul quele en quida bien du sens issir & il sen ala en braies & 
en chemise. si ai moult grant peur que il ne senuoist en teil lieu que il ne 5 
reviegne [fol. 151, col. c, verso~] mais a pieche. & iou vous ai fait armer 
pour lui querre ains que il soit trop eslongies. 

TVe ceste cose sont cil tant amalaise que apaines le uous porroit nus 
-*-^ conter comme cil qui mout doutent les mescheances qui auienent si 
dient que chi a maluaise auenture & quil doiuent mout hair & maudire 10 
leure que il acointa la roine parfoi fait lyoniaus se ele li dona congiet vn 
poi estoutement. il laime tant forment que iou ai grant paour que il ne 
sochie & pour chou ne sai iou que dire de ceste cose fors que nous pen- 
sons de lui querre au miex que nous porrons & il si accordent tuit. & 
boors lor dist biau seignour puis que nous ne sauons comment il nous 15 
auenra en ceste queste ou del demourer ou del reuenir vous di iou que 
nous soions tout au iour saint iohan au castiel maran qui est pres de chi 
ala fin de ceste forest lors dira cascuns chou quil ara trouue. & il si 
acordent tuit si se departent li uns de lautre & uont demandant lancelot 
par bours & par chites parmi religions & parmi hermitages. si cerkent 20 
tous les lieus ou il quident que cheualier doiuent repairier. mais il ne 
vienent en lieu ou il puissent oir noueles de lancelot. ains dient tuit que 
il nen seuent rien si pesa mout a maintes gens de ceste auenture dolereuse 
qui auenue lor estoit. entel maniere errerent li .iii. cousin ius qual iour 
de le saint iehan que li uns nencontra lautre & sentremanderent com- 25 
ment il lauoient puis fait si trouerent que entreus tous nen auoient riens 
apris si enfurent moult courechie car mout auoient grant paour que il ne 
fust ochis ou cheus en aucune maladie 

T^ntrementres que il parloient ensi & prendoient conseil de ceste cose. 
-*— A si seregardent & uoient uenir vn cheualier arme & vne damoisele & 30 
.ii. escuiers & trespassoient parmi le castiel si comme auenture les 
menoit. & boors vint au cheualier & li prie que il li die quel part il deuoit 
aler seignor fait il aceus qui li demandoient iou uauroie ore estre a la 
court le roi artu. car estre mi couuerra au plus tost que iou poerai. har 
sire fait boors puis que uous ales a court faites moi vn seruice qui mout 35 
petit uous coustera & saues uous quels il sera. uous dirois au roi que 
uous trouuastes compaignons qui quierent lancelot du lac. & ont mout 
grant paour que il ne soit perdus & que pour lui somes entre en ceste 
queste & en a-[/oZ. 151, col. d, verso] uons mout grant paour car nous 
nen poons oir nouuieles. si prions au roi que il le fache querre par toute 40 
sa terre sauoir sil porroit trouuer qui nouuieles len aportast. & se li rois 
uous demande qui chou li mande si li dites boors de gaunes & lyoniaus 

ses freres & hestor des mares ses cousins & il dist que che fera il bien si 
se partent atant li uns de lautre. mais au departir li demanda boors 
T comment il auoit non. & il dist quil auoit non melians du tertre. 
-'-'ors ceuauche tant quil vint au roi artu ou il ne trouua mie mout de 
5 gent. li rois artus estoit asses courechies pour les .iiii. cousins qui si sont 
perdu quil nen set ne uent ne uoie. quant melians f u uenus deuant le roi 
il li dist che que boors li auoit mande lors ueissies le roi courechie & 
plain dire si dist que ci auoit trop grant damage. mais me sire Gauaine 
a cui il en pesoit plus que a tous ceus de la table reonde demanda main- 

10 tenant ses armes si dist erranment que se diex li aidast iamais ne reuen- 
roit a court deuant che quil aroit trouue les .iii. cousins. qui lancelot uont 
querrant. & tout entel maniere fait 1 me sire ywains. & dist quil li feroit com- 
paignie. & ensi dist saigremors & agloual & gaheriet & mordes & tant 
des autres quil furent bien iusqua .xiii. si sesmurent tout ensamble puis 

15 se partirent de la court & errerent tant amont & aual quil trouuerent les. 
iii. cousins qui lancelot aloient querant & lors fu la queste recommenchie 
qui en tout lan ne f u laissie. ains dura tout cel an & lautre apres si la tint 
li vns plus que li autres. mais pour cou quil ne trouuerent lancelot sen 
taist ore li contes aparler deus & retorne a parler dagloual. 

H. OSKAK SOMMEE 

1 "fait" not in MS. 

